BESZÁMOLÓ MARTFŰ VÁROS SZOCIÁLIS HELYZETÉRŐL
Martfű Város Önkormányzata mindig kiemelt figyelmet fordított a lakosság jó színvonalú, biztonságos szociális ellátására. A lakosságszám öt évre visszamenő adatai, a születések és a halálozások számának összevetése, valamint az öregedési mutatók  azt támasztják alá, hogy a lakosság öregedésével még inkább előtérbe kerülnek azok a szociális feladatok amelyek az idősebb korosztályt segítik. Az elvándorlási mutatók a  fiatal tanuló és a fiatal családot alapító korosztálynak nyújtott szociális ellátások  fontosságára hívják fel a figyelmet. 
Az adatok a ( lakónépességi adatokat kivéve) Központi Statisztikai Hivatal által közölt adatok, melyek még nem tartalmazzák a 2012-es évi kimutatást. A 2012. évre vonatkozó adat kiegészítések forrása  a munkaügyi központ beszámolója, és a helyi nyilvántartás adatai. 
A lakónépesség alakulása az elmúlt öt évben:

	
	lakónépesség

	2008 
	7111 fő

	2009 
	7033 fő

	2010 
	6940 fő

	2011 
	6898 fő

	2012 
	6756 fő


Az adatok alapján megállapítható hogy a város lakosságszáma csökken.
A 65 év feletti lakosság és a 0-14 éves korú lakosság összehasonlítása : 

	 
	65 év feletti állandó lakosok száma (fő)
	0-14 éves korú állandó lakosok száma (fő)
	Öregedési index (%)

	2008
	 1349
	 860
	 156,8%

	2009
	 1157 
	 818
	 141,4%

	2010
	 1178
	 778 
	 151,4%

	2011
	 1184
	 757
	 156,4%


Az öregedési index 100 % felett van a 65 év felettiek vannak többen. A  település  elöregedőnek minősül.
Az élve születések és a halálozás összehasonlítása:

	 
	Élve születések száma
	halálozások száma
	természetes szaporodás (fő)

	2008
	 51
	 71
	-20 

	2009
	38 
	 81
	-43 

	2010
	40 
	 71
	-31 

	2011
	 41
	 65
	-24


2012-ben az élveszületések száma 30. a halálozások száma 65 a természetes szaporodás -35 
A városban jóval több a halálozás mint a születésszám.
Az elvándorlás mértékének  számadatai :

	 
	állandó jellegű odavándorlás
	elvándorlás
	egyenleg

	2008
	 112
	 170
	- 58

	2009
	 75
	 129
	 -54

	2010
	 90 
	  97
	 -7

	2011
	 87
	 117
	 -30


A tartós munkanélküliség adatai nemek szerinti kimutatásban :
	 
	nyilvántartott/regisztrált 
munkanélküli összesen
	180 napnál régebben regisztrált
 munkanélküli

	 
	fő
	fő
	%

	 
	nő
	férfi
	összesen
	nő
	férfi
	összesen
	Nő
	férfi
	összesen

	2008
	168
	172
	340
	91
	67
	158
	26,7%
	19,7%
	46,4%

	2009
	197
	224
	421
	113
	118
	231
	26,8%
	28%
	54,8%

	2010
	194
	178
	372
	124
	91
	215
	33,3%
	24,4%
	57,7%

	2011
	181
	177
	358
	97
	59
	156
	27%
	16,5%
	43,5%


A Jász-Nagykun-Szolnok Megyei Kormányhivatal Munkaügyi Központ Szolnoki Kirendeltség és Szolgáltató Központja  2012. év első 7 hónapjának kimutatása szerint Martfűn a 4700 fő munkavállaló korú népességből átlagosan 8,21 %-os a munkanélküliség. Az országos átlaghoz képest kedvezőbben alakul a város munkanélküliségi relatív mutatója, azok akik munkanélkülivé válnak veszélyeztetett helyzetbe kerülnek, szociális problémát generálva.
A lakosság munkanélküli rétege nagyban befolyásolja a város szociális helyzetét, hiszen a munkanélkülivé válással  a családok  helyzete romlik, szükségessé válik a szociális segítség.

Martfű város szociális ellátását az Önkormányzat biztosítja, melynek főbb területei a  pénzbeli és természetbeni ellátások, valamint  a személyes gondoskodást nyújtó ellátások. 
A szociális  ellátások egyes formáit, jogosultsági feltételeit, az ellátások finanszírozási elveit a
szociális igazgatásról és szociális ellátásokról szóló  1993. évi III. törvény határozza meg. 
A törvény célja, hogy a szociális biztonság megteremtése és megőrzése érdekében meghatározza  az állam által biztosított egyes szociális ellátások formáit, szervezetét, a szociális  ellátásokra való jogosultság feltételeit, valamint érvényesítésének garanciáit.

Martfű Város  Önkormányzata a gyermekvédelmi és szociális ellátásokról szóló és a személyes gondoskodást nyújtó gyermekjóléti és szociális ellátásokról szóló helyi rendeletekben szabályozta mindazokat az ellátásokat amelyeket a törvény kötelező feladatként határoz meg, valamint mindazon szociális ellátások megállapításának, folyósításának és ellenőrzésének  szabályait, amelyeket a kötelező feladaton túl - saját költségvetése terhére - nyújt az önkormányzat a szociálisan rászorultak számára.
Szociális rászorultságtól függő pénzbeli és természetbeni ellátásokkal kapcsolatos feladatokat a Polgármesteri Hivatal Művelődési és Szociális Irodája végzi, a személyes gondoskodást nyújtó alapellátásokat  Martfű Város Önkormányzata Gyermekjóléti és Szociális Szolgáltató Központ biztosítja. A városban szociális szolgáltatást nyújt még a Szolnoki Kistérség Többcélú Társulása és a Kelet-magyarországi Humán Szolgáltató Központ. A beszámoló melléklete tartalmazza az általuk nyújtott szolgáltatásokról szóló tájékoztatót. 

1.1.   Szociális rászorultságtól függő pénzbeli ellátások:
Időskorúak járadéka 

Az időskorúak járadéka a megélhetést biztosító jövedelemmel nem rendelkező idős korú személyek részére nyújtott támogatás.
2012-ben nem volt idős korúak járadékára jogosult. 
2013. január 01. napjától a Jász-Nagykun-Szolnok Megyei Kormányhivatal Szolnoki Járási Hivatalához kell az ügyfeleknek fordulniuk az időskorúak járadékával kapcsolatos ügyekben.
Aktív korúak ellátása
Az aktív korúak ellátása hátrányos munkaerő-piaci helyzetű aktív korú személyek és családjuk részére  nyújtott ellátás.
Az aktív korúak ellátásához két ellátási forma tartozik, a rendszeres szociális segély és a foglalkoztatást helyettesítő támogatás.

Rendszeres szociális segély annak az aktív korú személynek állapítható meg aki egészségkárosodottnak minősül, vagy a reá irányadó nyugdíjkorhatárt öt éven belül betölti. 

Foglalkoztatást helyettesítő támogatás annak a személynek állapítható meg aki a rendszeres szociális segélyre való jogosultság feltételeivel rendelkezik.

Mindkét ellátási forma jövedelemtől függő ellátás. 

A rendszeres szociális segélyezettek együttműködési kötelezettséget vállalnak a családsegítő szolgálattal. A foglalkoztatást helyettesítő támogatás évente kerül felülvizsgálatra. A megállapítást követő évben csak abban az esetben folyósítható tovább a támogatás ha a jogosult legalább harminc nap munkaviszonyt vagy harminc nap munkavégzést / önkéntes munka, háztartási munka, vagy egyszerűsítet foglalkoztatás/ illetve hat hónap támogatott képzésben való részvételt igazol. Az önkormányzat  segítséget adott a közmunkaprogram keretein belül és az önkéntes munka lehetőségének megteremtésével azok számára akik a jogszabályi kötelezettséget más módon nem tudták teljesíteni. 
2011 évi és 2012 évi  decemberi adatok alapján:  2011 évben rendszeres szociális segélyben 34 fő részesült, 2012-ben  11 fő. 
Foglalkoztatást helyettesítő támogatásban ugyanezen  időszak adatai szerint 2011-ben 198 fő, 2012-ben 214 fő jogosult volt. 
Lakásfenntartási támogatás
A szociálisan rászoruló háztartások részére a háztartás tagjai által lakott lakás, vagy nem lakás céljára szolgáló helyiség fenntartásával kapcsolatos rendszeres kiadásaik viseléséhez nyújtott hozzájárulás. A támogatás  jogosultsági feltételnek megfelelő, vagy adósságkezelési szolgáltatásban részesülő személynek adható.
A lakásfenntartási támogatás normatív alapon állapítható meg annak a személynek akinek háztartásában az egy fogyasztási egységre jutó havi jövedelem nem haladja meg a 71.250.-Ft-ot. A támogatás alanyi jogon jár az adósságkezelési szolgáltatásban részesülőnek.
2012. évben 538 fő részesült normatív lakásfenntartási támogatásban . A lakásfenntartási támogatást annak a szolgáltatónak utalja az önkormányzat amelyet a kérelmező a kérelemben megjelöl, s amely kiadás a lakhatását legjobban veszélyezteti.  Az adható támogatás jövedelemtől függ, a minimálisan adható összeg 2.500.-Ft/hó.

Ápolási díj
Az ápolási díj a tartósan gondozásra szoruló személy otthoni ápolását ellátó nagykorú hozzátartozó részére biztosított anyagi támogatás. Az ápolási díj megállapítása történhet alanyi jogon vagy méltányossági alapon. Az alanyi jogú ápolási díjjal kapcsolatos ügyeiket  a lakosok 2013. január 01. napjától a járási hivatalnál intézhetik.
A méltányossági alapon történő megállapításra az  jogosult aki  18 év feletti tartósan beteget hozzátartozót ápol. Az ápolási díj időtartama szolgálati időre jogosít. Az ápolási díjban  részesülő négy órát nem meghaladóan vállalhat munkát.  2012 évben az önkormányzat méltányossági ápolási díjat  21 fő részére havi bruttó 23.600.-ft összegben folyósított. 
Átmeneti segély
Az átmeneti segély megállapításainak szabályait a helyi szociális  rendelet tartalmazza. A létfenntartást veszélyeztető rendkívüli élethelyzetbe került személyek támogatása, valamint az átmenetileg vagy időszakosan létfenntartási gonddal küzdő személyek részére ad segítséget.

Az évente adott átmeneti segély nem állapítható meg ha az egyedülálló  kérelmező jövedelme  meghaladja a nyugdíjminimum másfélszeresét, illetve a családjában az egy főre jutó jövedelem a nyugdíjminimumot. Az átmeneti segély összege nem lehet magasabb az öregségi nyugdíj legkisebb összegénél. Ezektől a szabályoktól különös méltánylást érdemlő esetekben, betegség , elemi kár, gyógykezelés, el lehet térni.
Az átmeneti segélyt nemcsak egyedülálló, vagy idős, nyugdíjas emberek kérhetik, hanem a gyermeket nevelő családok is ha a kialakult helyzetük miatt nem tudják a gondjaikat más módon megoldani. 

A gyermekes családok másik támogatási formája a rendkívüli gyermekvédelmi támogatás amelyet  a gyermekek védelméről és a gyámügyi igazgatásról szóló 1997. évi XXXI.   törvény határoz meg. Azoknak a családoknak nyújt segítséget akik más módon gyermekeikről nem tudnak gondoskodni, illetve ha veszélyeztetető helyzetbe kerülnek.  A családok, és egyedül élők  megélhetési gondjaik   átmeneti megoldását várják az önkormányzati segély igénylésekor. Az átmeneti segélyt és a  rendkívüli gyermekvédelmi támogatást kérők száma jelentős volt Átmeneti segély megállapítására  641 esetben, rendkívüli gyermekvédelmi támogatás megállapítására   440 esetben került sor. A segélyre fordított összeg éves szinten 11.322.000.-Ft volt. Gyakori hogy a támogatás iránti kérelmet egy-egy család, vagy személy  több esetben is kérelmezi, mivel más segítséget nem tud igénybe venni.
Temetési segély

Temetési segély állapítható meg annak aki a meghalt személy eltemettetéséről gondoskodott annak ellenére, hogy arra nem volt köteles, vagy tartására köteles volt ugyan,  de a temetés költségének viselése a saját illetve a családja létfenntartását veszélyezteti. A helyi rendelet szabályozza a temetési segély megállapításának szabályait, és méltánylást érdemlő eseteket. A temetési segély összege nem lehet kevesebb a helyben szokásos legolcsóbb temetés költségének 10 %-ánál. Temetési segélyben 2012-ben 25 fő részesült összesen 590.000.-ft összegben.
Szociális ösztöndíj:

A szociális törvény lehetőséget ad az önkormányzatnak hogy a hatáskörébe tartozó pénzbeli ellátásokat kiegészítheti, és más pénzbeli támogatásokat is megállapíthat. A szociális ösztöndíj a képviselő-testület által megállapított támogatás. Azok a középfokú tanulmányokat folytató és főiskolai alapképzésben ill. mesterképzésben részt vevő hallgatók helyi támogatása akik szociálisan rászorultak. 2012-ben 35 főt támogatott az önkormányzat
A Bursa Hungarica ösztöndíjpályázat

A Bursa Hungarica felsőoktatási ösztöndíj pályázaton elnyerhető önkormányzati ösztöndíjrészt az elmúlt évben emelte meg az önkormányzat 2500.-Ft-ról 5.000.-Ft-ra ezzel is elősegítve a pályázók még hatékonyabb támogatását. 2012-ben 37 diák részesülhetett a támogatásban.
Szakképzési ösztöndíj 

A szakképzési ösztöndíj a martfűi szakképzésben részt vevő diákok támogatása. Célja hogy a helyi középiskolában a cipőipari képzésben részt vevő szakiskolások szakmai tanulmányait ösztönözze. 2012-ben 16 tanulót támogatott az önkormányzat.
1.2.  Természetben nyújtott szociális ellátások 
Köztemetés

Az önkormányzat abban az  esetben gondoskodik az elhunyt személy közköltségen történő eltemettetéséről ha nincs vagy nem lelhető fel eltemettetésre köteles személy, vagy az eltemettetésről nem gondoskodik. A köztemetés költsége   PIETAS temetkezési Bt-vel kötött megállapodás alapján 100.000.-ft. Kivételes méltányosságból a PIETAS átvállalja a temetés költségét. 

2012-ben 4 esetben történt köztemetés.
Közgyógyellátás
A közgyógyellátás a szociálisan rászorult személy részére az egészségi állapota megőrzéséhez és helyreállításához kapcsolódó kiadásainak csökkentése érdekében biztosított hozzájárulás. 

A közgyógyellátási igazolvánnyal rendelkező személy térítésmentesen jogosult gyógyszerre, gyógyszerkerete erejéig, gyógyászati segédeszközre, gyógyászati ellátásokra. 

Közgyógyellátás alanyi jogon, normatív jogcímen igényelhető, illetve méltányossági alapon állapítható meg. Az alanyi és normatív közgyógyellátásra való jogosultságot a járási hivatal, a méltányossági  közgyógyellátásra való jogosultságot a jegyző állapítja meg. 2012-ben méltányossági közgyógyigazolvány kiadására 9 esetben került sor.
Egészségügyi szolgáltatásra való jogosultság

Az egészségügyi szolgáltatás igénybevétele céljából annak a személynek állapítható meg akinek a családjában az egy főre jutó jövedelem nem haladja meg a nyugdíjminimum 120 %-át, egyedülálló esetében a 150 %-át. A rászorultság megállapításánál vizsgálni kell hogy a kérelmező jogosult e más jogcímen egészségügyi szolgáltatásra. A hatósági bizonyítvány egy évre kerül megállapításra. 2013 január 01-től ezt az ellátási formát a járási hivatalnál kell igényelni. 
Adósságkezelési szolgáltatás
Adósságkezelési szolgáltatás a szociálisan rászorult személyek részére nyújtott, lakhatást segítő ellátás. Annak a  családnak vagy személynek nyújtható ellátás akinek az adóssága meghaladja az ötvenezer forintot, és akinek legalább hat havi fennálló tartozása van. Adósságnak minősül a közüzemi díjtartozás, a közös költség hátralék, a lakbérhátralék, és a hitelintézettel kötött lakáscélú  kölcsönszerződésből, illetve abból átváltott szabad felhasználású kölcsönszerződésből  fennálló hátralék. A megállapítás feltétele  a  jogszabályban meghatározott, a háztartásban egy főre eső jövedelemhatár. Az adósságkezelési szolgáltatási kérelmek előkészítését a Gyermekjóléti és Szociális Szolgáltató Központ végzi, és a megállapítást követő együttműködés keretében végzett tanácsadás is az intézmény hatásköre.
2012 évben 60 esetben történt adósságkezelési szolgáltatás.
Az egyes szociális ellátások pénzbeli fedezetét részben a központi költségvetés biztosítja, részben pedig az önkormányzat költségvetése.
A méltányossági alapon történő közgyógyellátás megállapítása esetén  közgyógyellátási  igazolványonként az önkormányzatot is fizetési kötelezettség terheli. A méltányossági ápolási díj, az eseti segélyek, rendkívüli gyermekvédelmi támogatás, szociális ösztöndíj, szakképzési ösztöndíj összege is az önkormányzat költségvetését terheli. 
A rendszeres szociális segély 90%-át, a foglalkoztatást helyettesítő támogatás 80%-át, az évi 2 alkalommal kifizetett rendszeres gyermekvédelmi kedvezmény 100%-át, Az adósságcsökkentési támogatás önrészen felüli összegének 90%-át, a normatív lakásfenntartási támogatás 90 %-át  szintén a központi költségvetés biztosítja.

2.   Személyes gondoskodást nyújtó ellátások

A személyes gondoskodás magában foglalja a szociális alapszolgáltatásokat, valamint a szakosított ellátásokat. Az alapszolgáltatások közül a lakosságszám alapján az önkormányzatunknak kötelezően biztosítani kell a szociális étkezést, a házi segítségnyújtást a családsegítést, a nappali ellátást.( idősek klubja ) 
Az önkormányzat a kötelezően ellátandó szociális szolgáltatásokon felül biztosítja a Martfűn élő rászorulóknak a jelzőrendszeres házi segítségnyújtást, a támogató szolgáltatást, a közösségi ellátások közül a pszichiátriai, illetve a szenvedélybetegek részére a közösségi alapellátást a Szolnoki Kistérség Többcélú Társulásával Gyermekjóléti és Szociális Szolgáltatási Központtal, illetve a Szolnoki Kistérség Többcélú Társulásával kötött megállapodás alapján. 

Martfű Város szociális ellátásán belül  a személyes gondoskodást nyújtó ellátásokat  a 2013. január 01 napjától  működő intézmény, Martfű Város Önkormányzata Gyermekjóléti és Szociális Szolgáltató Központ biztosítja. A beszámoló a továbbiakban az intézmény által nyújtott feladatellátást mutatja be. 

A beszámoló első része a 2012. év családsegítő szolgáltatását, a második rész a 2013. év első negyedévének étkeztetés, házi segítségnyújtás, idősek nappali ellátása és családsegítés feladatellátását mutatja be.
A családsegítő szolgáltatások bemutatása

Az intézmény működési alapelvei között a legfontosabb a család egységes rendszerű szemlélete. Az intézmény a munkafolyamatok során a családot, mint alapvető közösséget kezeli, a családtagoknak nyújtott segítséget a család belső viszonyaira tekintettel biztosítja. A belső és külső erőforrások felkutatásával és annak mozgósításával a család összetartó erejének növelésére törekszik. Megelőző szemlélettel, humánus, empatikus hozzáállással közelít a településen élő családok, egyének problémáinak kezeléséhez.

Egyéni problémákra egyedi megoldásokat keres, az egyén önsegítő készségének erősítésével. A nyitottság jellemzi a szolgáltatást igénybevevők iránt, fajra, nemre, vallási hovatartozásra való tekintet nélkül.

A családsegítés az életvezetési problémákkal, szociális gondokkal küzdő emberek ellátására helyezi a hangsúlyt

A családsegítő szolgálatok tevékenységi rendszerét a szociális igazgatásról és szociális ellátásokról szóló 1993. évi III. törvény (Szociális Törvény) 64. §-a szabályozza.

Az önkéntes segítő kapcsolat alapja az együttműködés, az igénybe vett szolgáltatások térítésmentesek.

A családsegítés célja: 
A településen élő szociális vagy mentálhigiénés problémák, illetve egyéb krízishelyzet miatt segítségre szoruló személyek, családok számára az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése érdekében szolgáltatás nyújtása. 

Az egyének és családok életében jelentkező problémák megszüntetése érdekében: 

· Tájékoztatást ad a szociális, családtámogatási és társadalombiztosítási ellátások formáiról, az ellátáshoz való hozzájutás módjáról.

· Szociális, életvezetési és mentálhigiénés tanácsadást nyújt.

· Meghallgatja az egyén, a család panaszát és lehetőség szerint intézkedik annak orvoslása érdekében.

· Családgondozással elősegíti a családban jelentkező krízis, működési zavarok, illetve konfliktusok megoldását.

· Közösségfejlesztő, valamint egyéni és csoportos terápiás programokat szervez.

· Tartós munkanélküliek, fiatal munkanélküliek, az adósságterhekkel és lakhatási problémákkal küzdők, a fogyatékkal élők, a krónikus betegek, a szenvedélybetegek, a pszichiátriai betegek, a kábítószer problémával küzdők illetve egyéb szociálisan rászorult személyek és családtagjaik részére tanácsadást nyújt.

Jelzőrendszer: 
A családok segítése érdekében veszélyeztetettséget és krízishelyzetet észlelő jelzőrendszer is működik. Az intézményektől, szervezetektől és magánszemélyektől kapott jelzés alapján a családsegítő szolgálat feltérképezi az ellátási területen élő szociális és mentálhigiénés problémákkal küzdő családok, személyek körét, és személyesen felkeresve tájékoztatja őket a családsegítés céljáról, tartalmáról.

Speciális szolgáltatások

· Adósságkezelési szolgáltatás

A szociális törvény értelmében a települési önkormányzat lakhatást segítő adósságkezelési szolgáltatásban részesítheti azt a családot vagy személyt,

· akinek az adóssága meghaladja az ötvenezer forintot,és

· akinek a lakhatási költségek körébe tartozó közüzemi díjtartozása (gáz, áram víz- és csatorna használati valamint szemétszállítás), illetve lakbérhátraléka legalább hat havi, továbbá

· akinek a családjában az egy főre jutó jövedelem nem haladja meg az öregségi nyugdíj mindenkori legkisebb összegének 150 %-át, egyedülélő esetén annak 200 %-át,

· közüzemi díjtartozás esetén adósságkezelésbe bevonható hátralék összege 400.000,- Ft.

· hitelintézettel kötött lakáscélú kölcsönszerződésből fennálló hátralék kezelése Ebben az esetben az adósság összege meg kell haladja a 200.000,-Ft-ot, de legfeljebb 800.000,- Ft lehet.

· Az adósságcsökkentési támogatás mértéke az adósság 75%-áig, de legfeljebb 300.000,- Ft összegig, hitelintézettel kötött lakáscélú kölcsönszerződés esetén legfeljebb 600.000,- Ft összegig terjedhet.  Az adós által fizetendő összeg a hátralék 25%-a. 

· Az adósságcsökkentési támogatás mellé alanyi jogon lakásfenntartási támogatás is jár. 

· Rendszeres szociális segélyezettekkel való együttműködés

A szociális törvény alapján a települési önkormányzat helyi rendeletében köteles szabályozni a rendszeres szociális segélyben részesülő aktív korú nem foglalkoztatatott személyek együttműködési kötelezettségét az ellátás folyósítása alatt. A rendszeres szociális segély akkor állapítható meg és akkor folyósítható, ha az aktív korúak ellátására jogosult személy együttműködési kötelezettséget vállal a települési önkormányzat által erre kijelölt szervvel. A kijelölt szerv esetünkben a családsegítő szolgálat. Az együttműködés keretében a jogosult  

· az együttműködésre kijelölt szervnél kérelmezi a nyilvántartásba vételét,

  

· a beilleszkedését segítő programban való részvételről írásban megállapodik az együttműködésre kijelölt szervvel, és

 

· teljesíti a beilleszkedését segítő programban foglaltakat.
I. A családsegítő szolgáltatás 2012. évi szakmai tevékenysége

Martfű város lakosságszáma 2012. 01. 01. adat alapján: 6756 fő

Településünkön 2012-ben a családsegítő szolgálat a Szolnoki Kistérség Többcélú Társulása fenntartásában, Szolnoki Kistérség Többcélú Társulása Gyermekjóléti és Szociális Szolgáltató Központ intézményében működött.

A családsegítő szolgáltatás személyi feltételei:

A családgondozók tevékenységüket a település közigazgatási területén látják el. Munkájukat autonóm módon, szakmai irányítás, konzultáció mellett végzik.

· vezető családgondozó – 1 fő főállásban – általános szociális munkás, mentálhigiénés szakember, adósságkezelési tanácsadó és szociális szakvizsgával rendelkező személy – munkaterülete: a mikro térség családsegítő szolgáltatásának szakmai vezetője, családgondozó, adósságkezelési tanácsadó

· 1 fő szociális segítő – főállásban foglalkoztatott, középiskolai végzettséggel, teljes munkaidőben – fő munkaterülete: rendszeres szociális segélyezettekkel való kapcsolattartás, mellette a helyi intézményhez kapcsolódó ügyviteli feladatok ellátása
· 1 fő szociális segítő – főállásban foglalkoztatott, teljes munkaidőben, de osztott munkakörben, szociális asszisztens végzettséggel – fő munkaterülete: a megnőtt igények miatt bekapcsolódott az adósságkezelési tanácsadást végző munkába, mellette családgondozó
A családsegítő szolgálat munkája az alábbi táblázatok alapján szemléltetve

	A családsegítő szolgálat éves forgalmi adatai

	éves forgalom
	
	1191

alkalom

	ebből                    a tárgyévben a szolgálatnál megfordult régi kliensek száma
	180 fő

	ebből                    a tárgyévben a szolgálatnál megfordult új kliensek száma
	36 fő


A szolgáltatást igénybe vevők száma nem és korcsoport szerint

	nem, életkor
	18-34
	35-49
	50-61
	62 felett
	összesen

	férfi
	9
	26
	42
	8
	85

	nő
	12
	47
	43
	29
	131

	összesen
	21
	73
	85
	37
	216


A szolgáltatást igénybe vevők gazdasági aktivitás szerint

	gazdasági aktivitás
	fő

	aktív kereső
	46

	álláskereső
	88

	inaktív
	80

	…….ebből nyugdíjas
	61

	eltartott
	2

	összesen
	216


A szolgáltatást igénybe vevők száma a család összetétele szerint

	családi összetétel
	fő

	házastársi (élettársi )kapcsolatban él gyermekkel
	36

	házastársi (élettársi) kapcsolatban él gyermek nélkül
	19

	egy szülő gyermekkel
	26

	egyedül élő
	99

	egyéb
	36

	összesen
	216


A szolgáltatást igénybe vevők száma iskolai végzettség alapján

	iskolai végzettség
	fő

	általános iskola nyolc osztályánál kevesebb
	12

	általános iskola nyolc osztálya
	85

	szakmunkásképző iskola, szakiskola
	75

	szakközépiskola
	25

	gimnázium
	15

	felsőfokú iskola
	6

	összesen
	216


A szolgáltatást igénybe vevők hozott problémái

	a probléma típusa
	esetek száma

	életviteli
	21

	családi – kapcsolati
	9

	lelki – mentális
	11

	gyermeknevelési
	-

	anyagi
	551

	foglalkoztatással kapcsolatos
	130

	egészségkárosodás következménye
	44

	ügyintézéshez segítségkérés
	370

	információkérés
	55

	összesen
	1191


Együttműködési megállapodás alapján végzett tevékenység:

Családsegítés:
    9 fő

Adósságkezelés: 
  71 fő

Rendszeres szociális segélyezett: 
  30 fő

Összesen:  
 110 fő

Eseti forgalomban megjelentek száma: 94 fő

A bemutatott táblázatokból látható, hogy már nem csak a legalacsonyabb iskolai végzettséggel rendelkező lakosok keresik fel a családsegítő szolgálatot. Magas számban jelennek meg mellettük a középfokú végzettségűek, sőt bekerült a kliensi körbe a felsőfokú végzettséggel rendelkező lakos is. 

Legjellemzőbb probléma a településen az ügyintézéshez való segítségkérés mellett az anyagi jellegű problémák. Egyre inkább tapasztalható a munkanélküliség, és az ezzel szorosan összefüggő elszegényedés. Mindezek mellett a jövedelemmel rendelkező családok, háztartások sem mérik fel jól fizetőképességüket. Hitelt hitelre halmoznak, egyik felvett hitelt a következő felvett hitelből próbálják fizetni. Veszélybe sodorva ezzel saját megélhetésüket, lakhatásukat, a közüzemi szolgáltatások meglétét. Segítségnyújtásaink határai végesek. 

Vannak klienseink, családok, akiknek problémái - lakhatási, életvezetési, megélhetési nehézségek - évek óta elhúzódnak, alig változnak vagy megoldatlanok. Esetükben nehéz a szolgálat eszközeivel megoldást találni.

Tapasztalataink szerint nő azoknak az ügyfeleknek a száma, akik „elvesznek, belevesznek” hivatalos, szolgáltatással kapcsolatos és pénzügyekkel kapcsolatos, teendőikbe, leveleikbe. Képtelenek képviselni saját ügyeiket, nem látják a sorát saját dolgaiknak. Problémáik ennélfogva halmozottan jelentkeznek.

Adósságkezelés – a 2003-ban indult adósságkezelési szolgáltatás napjainkra elterjedt szolgáltatási forma lett városunkban. Az ügyfelek egy része a havi fizetnivalóik közül a közüzemi szolgáltatások díjait sorolják hátulra, a hiteleket előnyben részesítik. Az elszegényedés miatt azonban nő azok száma is, akiknek azt kell eldönteniük, hogy élelmet vásárolnak, vagy havi rezsiköltséget fizetnek. Sok háztartásban szaporodik fel közüzemi hátralék különböző szolgáltatók felé. Településünkön jellemző a vízdíj, lakbér és szemétszállítási díjhátralék, különösen az önkormányzati bérlakásokban élőknél. Az energiaszolgáltatók már hatvannapi nemfizetés után elindítják a kikapcsolást. Az adósságcsökkentési támogatással már rendelkező kliensek vagy nagyon nehezen, vagy egyáltalán nem tudják tartani a kötelezően meghatározott fizetési határidőket. A tapasztalatok azt mutatták 2012-ben, hogy a kliensek nagy százaléka már a törvényben meghatározott újbóli igénybevételi lehetőség előtt szeretne visszakerülni az adósságkezelési szolgáltatásba.

Adományközvetítés

2012-ben a Magyar Ökumenikus Segélyszervezet az EU Élelmiszersegély – program keretében egy alkalommal biztosított élelmiszer segélyt a Martfűn élő szociálisan rászoruló családok számára  - 201 család számára segítette az élelmiszeradomány a napi megélhetést.

Ruharaktár

A gyűjtésből származó használt ruhákat a központi orvosi rendelő Május 1. úti oldalbejárójánál lévő raktárunkban tároljuk. Fogadunk és közvetítünk használt ruhákat a lakosság számára.

II. 2013. év első negyedéves szakmai beszámoló az ez évtől kezdődően működtetett szociális alapszolgáltatásokról.

2013. január 1-étől önkormányzati fenntartásban intézményünk – Martfű Város Önkormányzata Gyermekjóléti és Szociális Szolgáltató Központ néven, annak keretein belül látja el valamennyi kötelező szociális alapszolgáltatást. 

Étkeztetés

Az intézmény szociális alapszolgáltatás keretében legalább napi egyszeri meleg étkeztetést biztosít azon személyek részére, akik szociálisan rászorultak, és akik önmaguk, illetve eltartottaik részére tartósan vagy átmeneti jelleggel nem képesek biztosítani azt, és a helyi önkormányzati rendeletben szabályozottak alapján rászorulónak tekinthetők.

Az igénybevétel feltételei:

(1) Étkeztetés keretében annak a szociálisan rászorult személynek a legalább napi egyszeri meleg étkeztetéséről kell gondoskodni, aki 

 a) a 65 életévét betöltötte, vagy

            b) korhatárra való tekintet nélkül

            ba) akinek egészségi állapota átmenetileg vagy tartósan megromlott, vagy

            bb) fogyatékossággal élő, vagy

            bc) pszichiátriai betegségben szenvedő, vagy

            bd) szenvedélybetegségben szenvedő, vagy

            be) hajléktalan személy             

feltéve, ha azt önmaga, illetve eltartottjai részére tartósan, vagy átmeneti jelleggel nem képes biztosítani és havi jövedelme nem haladja meg az öregségi nyugdíj mindenkori legkisebb összegének 300%-át. (85.500,- Ft)

(2) Szociálisan rászorulónak kell tekinteni azt az (1) bekezdésben meghatározott feltétel egyikének sem megfelelő személyt is, akinek havi jövedelme nem haladja meg az öregségi nyugdíj mindenkori legkisebb összegének 100%-át. (28.500,- Ft)

(3) A szociális étkeztetésre jövedelmi viszonyaitól függetlenül jogosult az a személy is, akinek tartására köteles és képes hozzátartozója nincs, vagy tartási kötelezettségét nem teljesíti és krízishelyzete alapján étkezését önmaga más módon – a krízishelyzet fennállásáig - nem képes megoldani.

Az étkeztetés formája, módja:

· napi egyszeri meleg étkezés házhoz szállítással

· napi egyszeri meleg étkezés a jogosult által történő elvitellel

Az ellátás önkéntesen, saját kezdeményezésre vehető igénybe. Az ellátást kezdeményezheti még a háziorvos és a lakókörnyezetből bárki, aki ellátatlan, idős vagy szociálisan rászorult embert észlel.

Településünkön a napi egyszeri meleg ebéd a hét minden napjára igényelhető. 

A szociális étkeztetés iránti kérelem fogadása a Mártírok útja 4. szám alatti telephelyen történik.

Tárgyi feltételek:

A tevékenységet az erre a célra kialakított irodahelyiségben látjuk el, technikai berendezésekkel segítve. Az irodatechnikai gépek egy részének állapota elavult, javítása magas költségekkel járna, új fénymásoló/ nyomtató gép beszerzése elengedhetetlen. Az iroda rendelkezik számítógéppel, telefonnal és Internet kapcsolattal.
A szociális étkeztetés személyi feltételei:

· 1 fő szociális segítő - főállásban foglalkoztatott - szociális asszisztensi végzettséggel rendelkező személy.

Az ebéd házhoz történő szállítását napi 2 órában, megbízási jogviszonyban foglalkoztatott 4 fő végzi, kerékpáros kiszállítással.

Étkeztetés keretén belül az ellátottak számának alakulása

2013. Január hónap 

	Kor és nem szerint

	Elvitel
	0-18 éves
	18-60 éves
	60 év feletti

	
	Nő
	Férfi
	Nő
	Férfi
	Nő
	Férfi

	
	- fő
	2 fő
	39 fő
	29 fő
	20 fő
	12 fő

	
	2 fő
	68 fő
	32 fő

	Kiszállítás
	- fő
	- fő
	3 fő
	4 fő
	35 fő
	12 fő

	
	- fő
	7 fő
	47 fő


	Gazdasági aktivitás (ellátás)szerint

	Öregségi nyugd.
	Rendszeres szoc.járadék
	Rokkant ny. és rehab. járadék
	FHT és nyugdíj előtti segély
	Munkabér
	Jövedelem nélküli
	Ápolási-díj, GYES
	Összesen

	78 fő
	7 fő
	6 fő
	45 fő
	- fő
	13 fő
	7 fő
	156 fő


Elvitellel: 2716 adag

Kiszállítással: 1244 adag

Összesen: 3960 adag

2013. Február hónap

	Kor és nem szerint

	Elvitel
	0-18 éves
	18-60 éves
	60 év feletti

	
	Nő
	Férfi
	Nő
	Férfi
	Nő
	Férfi

	
	- fő
	2 fő
	39 fő
	33 fő
	20 fő
	13 fő

	
	2 fő
	72 fő
	33 fő

	Kiszállítás
	- fő
	- fő
	3 fő
	4 fő
	35 fő
	13 fő

	
	- fő
	7 fő
	48 fő


	Gazdasági aktivitás (ellátás)szerint

	Öregségi nyugd.
	Rendszeres szoc.járadék
	Rokkant ny. és rehab. járadék
	FHT és nyugdíj előtti segély
	Munkabér
	Jövedelem nélküli
	Ápolási-díj, GYES
	Összesen

	79 fő
	7 fő
	6 fő
	49 fő
	- fő
	14 fő
	7 fő
	162 fő


Elvitellel: 2602 adag

Kiszállítással: 1165 adag

Összesen: 3767 adag

2013. Március hónap

	Kor és nem szerint

	Elvitel
	0-18 éves
	18-60 éves
	60 év feletti

	
	Nő
	Férfi
	Nő
	Férfi
	Nő
	Férfi

	
	- fő
	2 fő
	40 fő
	33 fő
	20 fő
	12 fő

	
	2 fő
	73 fő
	32 fő

	Kiszállítás
	- fő
	- fő
	3 fő
	4 fő
	37 fő
	13 fő

	
	- fő
	7 fő
	50 fő


	Gazdasági aktivitás (ellátás)szerint

	Öregségi nyugd.
	Rendszeres szoc.járadék
	Rokkant ny. és rehab. járadék
	FHT és nyugdíj előtti segély
	Munkabér
	Jövedelem nélküli
	Ápolási-díj, GYES
	Összesen

	81 fő
	7 fő
	5 fő
	49 fő
	1 fő
	13 fő
	8 fő
	164 fő


Elvitellel: 2868 adag

Kiszállítással: 1229 adag

Összesen: 4097 adag

Házi segítségnyújtás

A házi segítségnyújtás olyan gondozási forma, amely az ellátást igénybe vevő önálló életvitelének fenntartását – szükségleteinek megfelelően – lakásán, lakókörnyezetében biztosítja.

 A házi segítségnyújtás keretében biztosítani kell

· az alapvető gondozási, ápolási feladatok elvégzését,

· az önálló életvitel fenntartásában, az ellátott és lakókörnyezete higiéniás körülményeinek megtartásában való közreműködést,

· a veszélyhelyzetek kialakulásának megelőzésében, illetve azok elhárításában való segítségnyújtást.

A házigondozó feladatai ellátása során segítséget nyújt ahhoz, hogy az ellátást igénybe vevő fizikai, mentális, szociális szükséglete

· saját környezetében,

· életkorának, élethelyzetének és egészségi állapotának megfelelően,

· meglévő képességeinek fenntartásával, felhasználásával, fejlesztésével biztosított legyen.

A házi segítségnyújtás keretébe tartozó gondozási tevékenység különösen

· az ellátást igénybe vevővel segítő kapcsolat kialakítása és fenntartása,

· az orvos előírása szerinti alapvető gondozási, ápolási feladatok ellátása,

· közreműködés a személyi és lakókörnyezeti higiéné megtartásában,

· közreműködés az ellátást igénybe vevő háztartásának vitelében,

· segítségnyújtás az ellátást igénybe vevőnek a környezetével való kapcsolattartásában,

· segítségnyújtás az ellátást igénybe vevőt érintő veszélyhelyzet kialakulásának megelőzésében, a kialakult veszélyhelyzet elhárításában,

· részvétel az egyéni és csoportos szabadidős, foglalkoztató és rehabilitációs programok szervezésében,

· az ellátást igénybe vevő segítése a számukra szükséges szociális ellátásokhoz való hozzájutásban,

· az előgondozást végző személlyel való együttműködés,

· szükség esetén a bentlakásos szociális intézménybe történő beköltözés segítése.

A szolgáltatás térítésköteles.

A házi segítségnyújtás személyi feltételei:

· 3 fő szociális gondozó - főállásban foglalkoztatott, szociális ápoló, gondozó végzettséggel rendelkező személy

A szolgáltatás telephelye Mártírok útja 4.

Az ellátottak kor és nem szerinti megoszlása

Január hónap

	Nem, életkor
	60 év alatt
	60 év felett

	Férfi
	1 fő
	7 fő

	Nő
	-
	19 fő

	Összesen
	1
	26 fő


Gondozási idő

Január hónap

	Lakáson belüli tevékenység
	134 óra 30 perc

	Lakáson kívüli tevékenység
	78 óra 45 perc

	Összesen 
	213 óra 15 perc


Az ellátottak kor és nem szerinti megoszlása

Február hónap

	Nem. életkor
	60 év alatt
	60 év felett

	Férfi
	1 fő
	6 fő

	Nő
	-
	19 fő

	Összesen
	1 fő
	25 fő


Gondozási idő

Február hónap

	Lakáson belüli tevékenység
	139 óra

	Lakáson kívül tevékenység
	102 óra 45 perc

	Összesen 
	241 óra 45 perc


Az ellátottak kor és nem szerinti megoszlása

Március hónap

	Nem. életkor
	60 év alatt
	60 év felett

	Férfi
	1 fő
	4 fő

	Nő
	-
	19 fő

	Összesen 
	1 fő
	23 fő


Gondozási idő 

Március hónap

	Lakáson belüli tevékenység
	161 óra

	Lakáson kívüli tevékenység
	84 óra

	Összesen 
	245 óra


A házi segítségnyújtás adta lehetőségeket elsősorban az idősebb korosztály, az egyedül élők vagy egészségi okok miatt rászorulók veszik igénybe. A feladatellátás során tapasztalható, hogy az idős, egyedül élő, családjától távol élők ellátása esetén a hozzátartozók szerepét is a házi gondozók töltik be.

Idősek nappali ellátása- Idősek Klubja

A 2013. év folyamán létesült új szolgáltatási forma 15 férőhellyel igényelte és kapta meg a működési engedélyt.

A szolgáltatás célja, feladata:

A saját otthonukban élők részére napközbeni tartózkodás, társas kapcsolatok valamint az alapvető higiéniai szükségletek kielégítésének biztosítása.

Az idősek klubja az ellátást igénybe vevők részére szociális, egészségi, mentális állapotuknak megfelelő napi életritmust biztosító, közösségi szolgáltatásokat szervez.

A biztosított szolgáltatások formái:

· szabadidős programok szervezése,

· szükség szerinti ruházat, textília mosása,

· egészségügyi ellátás megszervezése, szakellátásokhoz való hozzájutás segítése,

· ügyintézésben segítségnyújtás,

· mentálhigiénés gondozás,

· tisztálkodási lehetőség biztosítása,

· életvitelre vonatkozó tanácsadás, életvezetés segítése.

A nappali ellátás személyi feltételei:

· 1 fő szociális gondozó – főállásban foglalkoztatott, ápolási asszisztensi végzettséggel rendelkező személy

A szolgáltatás telephelye Mártírok útja 4.

Az ellátottak kor és nem szerinti megoszlása

	
	MÁRCIUS

	18-60év nő
	0 fő

	60 év feletti nő
	5 fő


A szolgáltatás megszervezése nagy kihívást jelentő feladat volt a településen. Martfűn több civil szerveződés van aki helyet és programokat biztosít a településen élő időskorúak számára.

Lévén településünkön és intézményünk keretein belül ez egy új szolgáltatási forma, a január és a február hónap a megismertetés, az elfogadtatás, a szervezés, a népszerűsítés idejével telt. Nagyon nagy munka áll mögötte, hogy március hónapban már 5 fő ellátottal működhetett a szolgáltatás. ( Jelenleg -2013. 06. hó- 12 fő együttműködési megállapodással rendelkező személy van nyilvántartásban a szolgáltatásban.)

Családsegítés

Tárgyi feltételek:

Intézményünk- székhelyünk-, igazodva a Martfű Polgármesteri hivatalának épületéhez a Martfű, Szent István tér 1. szám alatt, az I. emeleten, a szociális hivatali feladatokat ellátó irodák mellett kapott helyet. Gépparkunk az előző évvel megegyező. Technikai állapotuk cserét indokol, állaguk elavult. Az elmúlt hét évben fejlesztésükre, cseréjükre nem volt lehetőség, pályázati forrás nem volt elérhető.

A családsegítés személyi feltételei:

·  1 fő családgondozó – 1 fő főállásban – általános szociális munkás, mentálhigiénés szakember, adósságkezelési tanácsadó és szociális szakvizsgával rendelkező személy – 

munkaterülete: a szociális alapszolgáltatások szakmai vezetője, családgondozó, adósságkezelési tanácsadó

· 1 fő családgondozó –   főállásban, határozott időre foglalkoztatott, teljes munkaidős – általános szociális munkás végzettséggel rendelkező személy – fő munkaterülete: rendszeres szociális segélyezettekkel való kapcsolattartás és klasszikus családgondozás

· 1 fő szociális segítő – főállásban foglalkoztatott, teljes munkaidőben, szociális asszisztens végzettséggel – fő munkaterülete: a megnőtt igények miatt bekapcsolódott az adósságkezelési tanácsadást végző munkába, mellette családgondozó és az intézményhez kapcsolódó ügyviteli és pénzügyi feladatokat is ellátó
2013. év első negyedévében a családsegítő szolgálat forgalma: 192 alkalom.

Ebben a negyedévben az új ügyfelek száma 19 fő.

A szolgáltatást igénybe vevők hozott problémái

	a probléma típusa
	esetek száma

	családi – kapcsolati
	1

	lelki – mentális
	3

	anyagi
	9

	foglalkoztatással kapcsolatos
	2

	egészségkárosodás következménye
	9

	ügyintézéshez segítségkérés
	70

	információkérés
	10

	Adósságkezelés, RSZS
	88

	Összesen
	192


Együttműködési megállapodás alapján végzett tevékenység:

Családsegítés:
    1 fő

Adósságkezelés: 
  34 fő

Rendszeres szociális segélyezett: 
  9 fő

Összesen:  
 44 fő

Eseti forgalomban megjelentek száma: 47 fő

A beszámolóban az ellátások bemutatása és azok igénybevételének mutatói tükrözik a lakosság szociális ellátások iránti igényét. A pénzbeli ellátások és a természetbeni juttatások iránti kérelmek emelkednek, különösen az átmeneti segélyt kérők száma növekedett, ami a családok, és egyedül élők megélhetési gondjait jelzi. Gyakran a problémák halmozódnak, munkanélküliség, segélyből élés, gyermekek ellátásával kapcsolatos problémák, fizetési kötelezettségeik teljesíthetetlenné válása, ellátatlanság, stb. miatt az arra rászorulók  legjobb esetben megjelennek a szociális ellátórendszerben. Célunk hogy a megfelelő ellátási formák biztosításával a szociálisan rászorulókat segítsük, nehéz helyzetükben valamennyi támogatási formát elérjék, melyekre jogosultak.
Az ellátások és támogatások a lehetőségekhez mérten leginkább biztosítsák a szociális védőhálót a településen élők számára.

Martfű, 2013. június 19.
Gonda Istvánné
Egészségügyi, Foglalkoztatási és Szociális

Bizottság Elnöke

Látta : Szász Éva 

